कालेसर राष्ट्रीय उद्यान

कालेसर राष्ट्रीय उद्यान (Kalesar National Park), और उसे से सटा हुआ कालेसर वन्य अभयारण्य (Kalesar Wildlife Sanctuary), भारत के हरियाणा राज्य के यमुनानगर ज़िले में राज्य की राजधानी, चण्डीगढ़, से लगभग 15 किमी दूर स्थित वन्य अभयारण्य हैं। कालेसर राष्ट्रीय उद्यान की स्थापना सन् 2003 में हुई थी। इसके उत्तर मे हिमाचल प्रदेश का अभ्यारण और पूर्व मे शाकम्भरी की पहाडियां है। नामोत्पत्ति उद्यान का नाम ऐतिहासिक कालेसर (कालेश्वर) महादेव मन्दिर पर पड़ा है, जो वन के भीतर स्थित है। विवरण कालेसर राष्ट्रीय उद्यान का क्षेत्रफल 53 वर्ग किमी और कालेसर वन्य अभयारण्य का क्षेत्रफल 53.45 वर्ग किमी है। यह दोनों हिमाचल प्रदेश की सीमा के समीप शिवालिक के चरणों में स्थित हैं। जुलाई से सितम्बर काल में उद्यान बन्द होता है, लेकिन अन्य महीनों में नियंत्रित रूप से पर्यटकों को यहाँ आने की अनुमति है। उद्यान में तीन निर्धारित मार्ग हैं, जिनपर जीप द्वारा पर्यटक वन में घूम सकते हैं। इन मार्गों को छोड़कर वन में भीतर प्रवेश करना वर्जित है। प्राणी यहाँ मिलने वाले प्राणियों में भारतीय तेन्दुआ, काला तेन्दुआ, भारतीय हाथी, लाल जंगली मुर्गा और कई अन्य पक्षी जातियाँ मिलती हैं। इन्हें भी देखें यमुनानगर ज़िला सन्दर्भ